Whitney Houston

**Whitney Elizabeth Houston** (9 Agosto 1963 – 11 Pebrero 2012) ay isang Amerikanong recording artist, mang-aawit, aktres, producer at modelo. Noong 2009, siya ay binanggit ng *Guinness World Records* bilang ang aktong babae na nagkamit ng pinakamaraming award sa lahat ng panahon. Si Houston ang isa sa pinakabumentang music artist sa kasaysayan na nakapagbenta ng higit 200 milyong record sa buong mundo. Siya ay naglabas ng anim na studio album, isang holiday album at tatlong movie soundtrack album na lahat nagkaroon ng diamond, multi-platinum, platinum o gold certification. Si Houston ang tanging artist na nakapagchart ng pitong sunod sunod na no. 1 sa *Billboard* Hot 100 hits. Siya ang ikalawang artist na kasunod ni Elton John at ang tanging babae na nagkaroon ng dalawang number-one *Billboard* 200 Album award (dating "Top Pop Album") sa*Billboard* magazine year-end charts. Ang 1985 debut album niyang *Whitney Houston* ang naging pinakabumentang debut album ng isang babaeng artist sa panahon ng paglabas nito. Ito ay pinangalanan ng *Rolling Stone* na pinakamahusay na album ng 1986 at nirangguhang 256 sa talaan nila ng 500 Greatest Albums of All Time.

Si Houston ay namatay noong 11 Pebrero 2012 sa kanyang kuwarto sa  The Beverly Hilton, sa Beverly Hills, California. Ang opisyal na ulat ng coroner ay nagsaad na siya ay aksidenteng nalunod sa bathtub at ang sakit sa puso at paggamit ng cocaine ang mga nag-ambag na paktor sa kanyang kamatayan.
## Talambuhay
Si Houston ay ipinanganak sa Newark, New Jersey at ikalawang anak ng Army serviceman at entertainment executive John Russell Houston, Jr. (13 Setyembre 1920 – 2 Pebrero 2003), at mang-aawit ng gospel na si Cissy Houston (née Emily Drinkard). Ang kanyang dalawang nakakatandang kapatid sina Gary Garland na isa ring mang-aawit at si  Michael Houston. Siya ay may lahing Aprikano-Amerikano at Dutch. Ang kanyang inang si Cissy Houston at mga pinsang Dionne Warwick at Dee Dee Warwick at ninang Darlene Love at honoraryong tiyahing si Aretha Franklin ay mga kilalang pigura sa mga genre ng gospel, rhythm and blues, pop, at soul. Ang pamilya Houston aylumipat sa East Orange, New Jersey nang si Whitney ay apat na años. Sa edad na 11, siya ay nagsimulang umawit sa junior gospel choir sa New Hope Baptist Church sa Newark kung saan niyang natutunang magpiano. Siya ay pumasok sa Mount Saint Dominic Academy, sa Caldwell, New Jersey kung saan niya nakilala si Robyn Crawford. Si Houston ay nagtour ng mga nightclub kung saan kumakanta ang kanyang ina at minsang kumakantang kasama nito. Noong 1977 sa edad na 14, siya ay naging isang backup singer sa single ng banda ni Michael Zager na "Life's a Party." Noong 1978, sa edad na 15, si Houston ay naging background vocals sa hit ni Chaka Khan na "I'm Every Woman," na kalaunan niyang nirecord sa kanyang The Bodyguard soundtrack album. Naging backup singer rin siya sa mga album nina Lou Rawls at Jermaine Jackson. Noong mga maagang 1980s, siya ay naging isang fashion model pagkatapos siyang makita ng isang photographer sa Carnegie Hall na kumakantang kasama ng kanyang ina. Siya ay nagmodelo sa Seventeen, Glamour, Cosmopolitan, Young Miss, at lumabas sa isang Canada Dry soft drink TV commercial. Habang nagmomodelo, siya ay nakipagtulungan sa mga producer Michael Beinhorn, Bill Laswell at Martin Bisi sa isang album na One Brown kung saan siya nagambag ng ballad "Memories" na isang cover ng kanta ni Hugh Hopper ng Soft Machine. Lumabas rin siya bilang pangunahing bokalista sa isang track sa album ni Paul Jabara na inilabas ng Columbia Records noong 1983.

Si Houston ay inalukan ng ilang mga recording agency na sina Michael Zager noong 1980, at Elektra Records in 1981 ngunit tumanggi ang kanyang ina sa dahilang dapat munang matapos si Whitney ng highschool. Noong 1983, nakita siya ni Gerry Griffith na representatibong A&R mula sa Arista Records na kumakantang kasama ng kanyang ina. Hinikayat ni Griffiths ang pinuno ng Arista na si Clive Davis na panooring magtanghal si Houston. Napahanga si Davis at inalukan siya ng isang pandaigdigang recording contract na nilagdaan niya. Sa parehong taon, siya ay nagdebut bilang mang-aawit sa telebisyon kasama ni Davis saThe Merv Griffin Show. Si Houston ay nagrecord ng duet kay Teddy Pendergrass sa kantang "Hold Me" na lumabas sa album ni Pendergrass na Love Language. Ang single ay inilabas noong 1984  na naging Top 5 R&B hit. Ang kanta ay kasama rin sa debut album ni Houston na "Whitney Houston" noong 1985. Ang single You Give Good Love  ay naging No. 3 sa US Billboard Hot 100 chart, at no. 1 sa Hot R&B chart. Ang single na "Saving All My Love for You" ay naging unang no. 1 single ni Houston sa US at UK.  Ang ikatlong US single na "How Will I Know" ay nagpeak ng no. 1 at nagpakilala kay Houston sa MTV audience sa video nito. Pagkatapos ng isang taon ng paglabas ng debut album ni Houston noing 1986, siya ay naguna sa  Billboard 200 albums chart at nanatili sa 14 hindi magkakasunod na linggo. Ang huling single na  "Greatest Love of All," ang naging pinakamalaking hit ng nagpeak ng no. 1 at nanatili ng tatlong linggo sa Hot 100 chart na gumawa sa album na unang album ng babae na nagkaroon ng tatlong no. 1 hit. Siya ay naging no.1 artist ng taon at ang album ang naging no.1 album of the year sa 1986 Billboard year-end charts, making her the first woman to earn that distinction. Ang album ay naging tagumpay sa ibang bansa at naging  certified 13× platinum (diamond) sa Us at nakapagbenta ng 25 kopya sa buong mundo. Sa 1986 Grammy Awards, si Houston ay nanalo ng kanyang unang Grammy para sa Best Pop Vocal Performance, Female para sa "Saving All My Love for You". Siya ay nanalo ng pitong American Music Awards noong 1986-1987 at isang MTV Video Music Award. Noong 1987, inilabas ang ikalawang album niyang "Whitney". Ang unang single ng album na  "I Wanna Dance With Somebody (Who Loves Me)," ay nagpeak sa no. 1 sa  Billboard Hot 100 chart at nanguna sa mga singles chart sa maraming bansa gaya ng Australia, Germany at UK. Ang tatlong sumunod na single na "Didn't We Almost Have It All," "So Emotional," and "Where Do Broken Hearts Go" ay lahat nagpeak sa no. 1 sa US Hot 100 chart na nagbigay sa kanya ng kabuuang pitong sunod sunod na number one hit na bumasag sa nakaraang record na pinagsaluhan ng The Beatles at The Bee Gees. Siya ang naging unang babae na nagkaroon ng apat na number one single mula sa isang album. Ang album ay naging  9× Platinum sa US at nakapagbenta ng 20 milyong kopya sa buong mundo. Ang kanyang ikatlong studio album na I'm Your Baby Tonight ay inilabas noong Nobyembre 1990 na naglalaman ng mga hit na November 1990. She produced and chose producers for this album and as a result, it "I'm Your Baby Tonight" at "All the Man That I Need" na parehong nagpeak sa number one sa Billboard Hot 100 chart. Ang album ay nagpeak na number three sa Billboard 200 at naging certified 4× platinum sa US at nakapagbenta ng 12 milyong kopya sa buong mundo. Sa buong 1980s, si Houston ay romantikong naugnay sa  American football star Randall Cunningham at actor Eddie Murphy na kanyang dinate. Nakilala niya ang mang-aawit ng R&B na si Bobby Brown sa 1989 Soul Train Music Awards. Pagkatapos ng tatlong taong pagliligawan, si Houston at Brown ay ikinasal noong 18 Hulyo 1992. Noong 4 Marso 1993, siya ay nanganak sa kanilang anak na si Bobbi Kristina Houston Brown na nag-iisang anak ni Houston at ang ikaapat na anak ni Bobby Brown. Ang unang pagganap sa pelikula ni Houston ang sa The Bodyguard noong 1992 na pinagbibidahan rin ni Kevin Costner. Ang soundtrack at lead single ang "I Will Always Love You" na sinulat at orihinal na kinanta ni Dolly Parton noong 1974. Ang kantang ito ang naging "signature song" o "iconic performance". Ito ay naging no. 1 sa s Billboard Hot 100 sa 14 linggo at number one sa R&B chart ng 11 linggo at number one sa  Adult Contemporary charts ng limang linggo. Ito ay naging certified 4× platinum ng   RIAA na gumagawa kay Houston na unang babae na may single na umabot sa ganong lebel sa kasaysayan ng RIAA at naging ang pinakabumentang single ng isang babae sa Estados Unidos. Ang album ay bumenta ng 44 milyong kopya na gumagawa sa The Bodyguard na pinakabumentang album ng isang babae sa talaan ng Top 10 best-selling albums at humigit sa 40 milyong naibenta ng album ni Shania Twain na Come on Over. Si Houston ay nanalo ng tatlong Grammys para sa album noong 1994 kabilang ang pinakamataas na parangal na Album of the Year at Record of the Year.

Noong 1995, si Houston ay lumabas sa kanyang ikalawang pelikula kasama nina Angela Bassett, Loretta Devine, at Lela Rochon. Ang soundtrack ng pelikula na Waiting to Exhale: Original Soundtrack Album ay prinoduce nina Houston at Babyface. Orihinal na ninais ni Babyface na magrecord si Houston ng buong album ngunit tumanggi si Whitney. Ang album ay naglalaman ng ilang mga babaeng artist kabilang sina Mary J. Blige, Aretha Franklin, Toni Braxton, Patti LaBelle, at Brandy. Ang kanta niyang "Exhale (Shoop Shoop)" ay nagpeak na No. 1. Ang duet kay CeCe Winans na "Count on Me" ay naging US Top 10. Ang album ay nagdebut ng no. 1 at naging certified 7× Platinum sa Estados Unidos na nakapagbenta ng 7 milyong kopya. Noong 1996, si Houston ay bumida sa holiday comedy The Preacher's Wife, kasama ni Denzel Washington na isang updated remake ng 1948 film "The Bishop's Wife" na pinagbidahan nina Loretta Young, David Niven at Cary Grant. Ang soundtrack ng pelikula ay kinabibilangan ng anim na kantang gospel at isang duet kay Shirley Caesar. Ang album ay bumenta ng 6 milyong kopya as buong mundo at naglalaman ng mga hit na "I Believe in You and Me" at "Step by Step," na gumagawa ritong ang pinakabumentang gospel album sa lahat ng panahon.

Noong 1998, inilabas ni Houston ang kanyang album na My Love Is Your Love na may produksiyon nina Rodney Jerkins, Wyclef Jean at Missy Elliott. Ang album ay nagdebut na no.13 sa Billboard 200 chart at nakalikha ng ilang mga hit single gaya ng "When You Believe" (US No. 15, UK No. 4) na isang duet kay Mariah Carey na nanalo ng Academy Award, "Heartbreak Hotel" (US No. 2, UK No. 25) kasama nina Faith Evans at Kelly Price, "It's Not Right But It's Okay" (US No. 4, UK No. 3) na nagpanalo ng kanyang ikaanim na Grammy Award para sa Best Female R&B Vocal Performance, "My Love Is Your Love" (US No. 4, UK No. 2) na nakapagbenta ng 3 milyong kopya sa buong mundo, at "I Learned from the Best" (US No. 27, UK No. 19).Ang album ay nakapagbenta ng apat na milyong kopya sa Amerika at kabuuang 11 milyong kopya sa buong mundo. Noong Mayo 2000, inilabas ang album na Whitney: The Greatest Hits sa buong mundo na umabot ng number one sa UK.

Mula 1980s hanggang maagang 1990s, si Houston ay nakikita bilang isang mang-aawit na may perpektong imahen sa publiko ngunit noong mga 2000, ang kanyang pag-aasal ay nakitang naiba na. Palagi siyang late sa mga interviews at mga rehearsal at nagcacancel ng mga paglabas sa mga talk show. Ang mga hindi dinaluhang mga pagtatanghal at pagbagsak ng kanyang timbang ay nagpasimula ng mga chismis na si Houston ay gumagamit ng droga kasama ng kanyang asawang si Bobby Brown. Noong 11 Enero 2000, natuklasan ng mga airport security guard ang marijuana sa parehong luggage nina Houston at Brown sa Hawaii airport ngunit ang dalawa ay nakasakay na sa eroplano at nakaalis bago pa dumating ang mga autoridad. Ang mga kaso ay hindi na itinuloy ngunit ang mga chismis sa paggamit ng droga ni Houston ay patuloy na lumilitaw. Noong 2001, siya ay lumagda ng pinakamalaking record deal sa kasaysayan ng musika sa Arista/BMG. Muli niyang binago ang kanyang kontrata para sa $100 milyon para sa anim na bagong album. Lumabas rin siya sa Michael Jackson: 30th Anniversary Special.Noong 2002, si Houston ay nagsalita sa isang interview kay Diane Sawyer tungkol sa kanyang paggamit ng droga at kasal. Kanyang sinabing: "First of all, let's get one thing straight. Crack is cheap. I make too much money to ever smoke crack. Let's get that straight. Okay? We don't do crack. We don't do that. Crack is wack." Gayunpaman, inamin ni Whitney na gumagamit siya ng ibang droga paminsan minsan kabilang ang cocaine. Noong Disyembre 2002, inilabas ni Houston ang kanyang ikalimang studio album na Just Whitney....na kinabibilangan n mga produksiyon mula kay Bobby Brown, Missy Elliot at Babyface. Ang album ay nagdebut na number 9 sa  Billboard 200 chart at may pinakamataas na benta sa unang linggo sa anumang album na inilabas ni Houston. Noong 2003, inilabas ang kanyang unang Christmas album One Wish: The Holiday Album. Ang single na "One Wish (for Christmas)" ay umabot ng Top 20 sa Adult Contemporary chart at ang album ay certified gold sa US. Noong Setyembre 2006, si Houston ay nakipagdiborsiyo kay Bobby Brown at naging pinal noong 24 Abril 2007. Inilabas ni Houston ang kanyang album na I Look to You noong Agosto 2009. Ang unang dalawang single nito ang  "I Look to You" at "Million Dollar Bill." Ang album ay pumasok sa  Billboard 200 sa No. 1 na naging pinamahusay na pagbenta sa pagbukas ng linggo ni Houston na nagmamarka ng unang number one ni Houston mula sa album The Bodyguard.

## Diskograpiya
;Studio albums
*1985: *Whitney Houston*
*1987: *Whitney*
*1990: ''I'm Your Baby Tonight*
*1998: *My Love Is Your Love*
*2002: *Just Whitney...*
*2009: *I Look to You*

;Holiday albums
*2003: *One Wish: The Holiday Album*

;Soundtracks
*1992: *The Bodyguard*
*1995: *Waiting To Exhale*
*1996: *The Preacher's Wife*
*2012: *Sparkle*

;Compilations/Greatest Hits albums 
*2000: *Whitney: The Greatest Hits*
*2001: *Love, Whitney*
*2007: *The Ultimate Collection*
*2012: *I Will Always Love You: The Best of Whitney Houston''

## Pilmograpiya
## sanggunian
Kategorya:Mga artista mula sa Estados Unidos
Kategorya:Mga mang-aawit mula sa Estados Unidos
Kategorya:Mga kompositor mula sa Estados Unidos